После оздрављења, био је распоређен у Трећу крајишку ударну бригаду, у којој је извесно време био заменик политичког комесара бригаде. Са овом бригадом је учествовао у борбама око Кључа, а затим се разболео од тифуса и целу Четврту непријатељску офанзиву прошао је као болесник. У Петој непријатељској офанзиви учествовао је у свим значајнијим борбама, а када је постављен за заменика политичког комесара Треће санџачке ударне бригаде наставио је да се бори у Црној Гори и Босни.